আপনার দ্বিতীয় কাজ হল কষ্ট করে যে টিমটা গড়ে তুলেছেন তা ধরে রাখা। কাজের জায়গায় ছোটখাট কনফ্লিক্ট বা বিরোধ থেকেই থাকে। এখন দেখতে হবে সেটা যাতে প্রোডাকটিভ হয়। তা যাতে কাজের পরিবেশকে নষ্ট করতে না পারে। আমাদের এই কনফ্লিক্টেরও প্রয়োজন রয়েছে। মতের আদানপ্রদান থেকেই তো সৃষ্টিশীলতা জন্ম নেবে। একটা হাই-পারফর্মিং টিম এই গঠনমূলক কনফ্লিক্টকে কাজে লাগায়। আপনাকে সবসময় কাস্টমারদের নিয়ে ব্যস্ত থাকতে হয়, তার ওপর কর্মচারী ও আপনার অফিসও আলাদা। রোজ রোজ কর্মীদের সঙ্গে দেখা সাক্ষাৎও হয় না। ফলে ওয়ান টু ওয়ান কথা বলাও সম্ভব নয়। তা হলে আপনি কী করবেন? ঠিক যে ভাবে বিজনেস ডেভেলপমেন্ট নিয়ে নিয়মিত বৈঠক করেন, সে ভাবেই তাঁদের সঙ্গে বসবেন। আপনাকে বুঝতে হবে ফিডব্যাক অত্যন্ত জরুরি। যা না থাকলে কোনও একদিন ফলাফল অত্যন্ত খারাপ হতে পারে।